Դևիդ Քեսիդի

Դևիդ Բրյուս Քեսիդի (անգլ.՝ David Bruce Cassidy, ապրիլի 12, 1950(1950-04-12), Նյու Յորք, Նյու Յորք, ԱՄՆ - նոյեմբերի 21, 2017(2017-11-21), Ֆորթ Լոդերդեյլ, Ֆլորիդա, ԱՄՆ), ամերիկացի դերասան, երգիչ, երգերի հեղինակ։ Լայն ճանաչման է հասել հատկապես «Փարթրիջների ընտանիքը» ամերիկյան կատակերգական-երաժշտական հեռուստասերիալում գլխավոր դերերից մեկում տպավորիչ կերպով հանդես գալու շնորհիվ։ 1970-ական թվականներին ցուցադրված այդ սերիալում Քիտ Փարթրիջի դերի կատարումը նրան դարձրել է դեռահասների կուռքը։ Սերիալի ավարվելուց հետո Քեսիդին հաջողությամբ շարունակել է դերասանի ու երգչի կարիերան։ VH1 հեռուստաալիքի կազմած ամենասեքսուալ դերասանների ցանկում նրան հատկացվել է 98-րդ տեղը։


== Կենսագրություն ==
Դևիդը դերասաններ Ջեք Քեսիդիի և Էվելին Ուորդի որդին է։ Երբ տղան հինգ տարեկան էր, ծնողներն ամուսնալուծվեցին։ Որոշ ժամանակ անց հայրն ամուսնացավ դերասանուհի Շիրլի Ջոնսի հետ։ Դևիդը հաճախ էր փախչում կամ հեռացվում  դպրոցի դասերից, քոլեջում էլ ընդամենը մեկ ոչ լրիվ տարի է սովորել։ 18 տարեկանում մեկնել է Նյու Յորք՝ նպատակ ունենալով դերասանի կարիերա սկսել։ Սկզբնական շրջանում նկարահանվել է մի քանի գովազդային հոլովակներում։ Նրա կյանքում բեկումնային դեր է խաղացել «Փարթրիջների ընտանիքը» հեռուստասերիալը, որտեղ, ինչպես տեղեկացել է աշխատանքային պայմանագիրը ստորագրելուց հետո, ընտանիքի մոր դերը վստահվել էր իր խորթ մորը՝ Շիրլի Ջոնսին։ Ըստ ֆիլմի դիպաշարի՝ ընտանիքի անդամները, ռոք երաժշտախումբ կազմած, համերգներ տալով՝ ճամփորդել են Միացյալ Նահանգներում։ Հեռուստասերիալի նկարահանումների ավարտվելուց հետո էլ Դևիդը պահպանել է մտերմիկ հարաբերությունները դերասանուհի Սյուզան Դիյի հետ։ 1994 թվականին նա գիրք է գրել Փարթրիջների ընտանիքի մասին և  իր կարիերայի վերջին տարիներին անգամ հաճախ կատարել է սիրված երգեր «Փարթրիջների ընտանիքը» հեռուստասերիալից։ Ի դեպ, Դևիդ Քեսիդին սերտ ընկերական հարաբերություններ է ունեցել Ջոն Լենոնի հետ։
Հաջողության գագաթնակետին հասած դերասանն ու երգիչը, որի սինգլներից շատերը հիթեր էին դարձել, միլիոնավոր ձայնապնակներ է վաճառել, առաջադրվել հեղինակավոր «Գրեմի» մրցանակի, դարձել աշխարհում ամենաբարձր վարձատրվող արտիստը, նրա ֆան ակումբի անդամների թիվը գերազանցել է նույնիսկ Էլվիս Փրեսլիի և «Բիթլզ»-ի ֆաների թվին։ 
Սակայն 2015 թվականին Դևիդ Քեսիդին, որը բազմաթիվ պարտքեր էր կուտակել, սնանկ է ճանաչվել։ Այդ նույն տարում նա բաժանվել է իր հերթական կնոջից՝ Սյու Շիֆրինից, ձերբակալվել հարբած վիճակում ավտոմեքենա վարելու պատճառով, հարկադիր բուժման ենթարկվել ալկոհոլիզմից։ 2015 թվականի սեպտեմբերին փախել է ճանապարհատրանսպորտային պատահարի վայրից, որի մասնակիցն է եղել։ Դրա համար հետապնդվել է ու պատժվել՝ ենթարկվելով 60 օր բանտարկության, 6 ամիս պայմանական ազատազրկման և տուգանքի։
Դևիդ Քեսիդին մահացել է 67 տարեկան հասակում՝ 2017 թվականի նոյեմբերի 21-ին, Ֆլորիդա նահանգի Ֆորտ Լոդերդեյլ քաղաքի հիվանդանոցի ինտենսիվ թերապիայի բաժանմունքում, որտեղ բուժում էր իր հիվանդ լյարդն ու երիկամները (ի վերջո արտիստի ընտանիքը վճիռ է կայացրել անջատելու նրա օրգանիզմի կենսագործունեությունն ապահովող բժշկական սարքավորումները)։


== Անձնական կյանք ==
Դևիդ Քեսիդին առաջին անգամ ամուսնացել է 1977 թվականին, Քեյ Լենցի հետ։ 1981 թվականին նրանք ամուսնալուծվել են։


== Ֆիլմագրություն ==
The Survivors - հեռուստասերիալ, 1 դրվագ (1969)
Ironside - հեռուստասերիալ, 1 դրվագ (1969)
F.B.I. (The F.B.I.) - հեռուստասերիալ, 1 դրվագ (1970)
Marcus Welby (Marcus Welby, M.D.) - հեռուստասերիալ, 1 դրվագ (1970)
Adam-12 - հեռուստասերիալ, 1 դրվագ (1970)
Bonanza - հեռուստասերիալ, 1 դրվագ (1970)
Medical Center - հեռուստասերիալ, 1 դրվագ (1970)
The Mod Squad - հեռուստասերիալ, 1 դրվագ (1970)
The Partridge Family - հեռուստասերիալ, 96 դրվագ (1970-1974)
Rosebud (1975)
Sulle strade della California (Police Story) - հեռուստասերիալ, 1 դրվագ (1978)
David Cassidy - Man Undercover - հեռուստասերիալ, 10 դրվագ (1978-1979)
The Love Boat - հեռուստասերիալ, 1 դրվագ (1980)
The Night the City Screamed - հեռուստասերիալ (1980)
Matt Houston - հեռուստասերիալ, 1 դրվագ (1982)
Fantasy Island - հեռուստասերիալ, 2 դրվագ (1980-1983)
Tales of the Unexpected - հեռուստասերիալ, 1 դրվագ (1983)
Parade of Stars - հեռուստաֆիլմ (1983)
Alfred Hitchcock Presents - հեռուստասերիալ, 1 դրվագ (1988)
Instant Karma (1990)
The Spirit of '76 (1990)
The Flash - հեռուստասերիալ, 1 դրվագ  (1991)
The Ben Stiller Show - հեռուստասերիալ, 1 դրվագ (1992)
Ein Schloß am Wörthersee - հեռուստասերիալ, 1 դրվագ (1993)
The John Larroquette Show - հեռուստասերիալ, 1 դրվագ (1995)
The Agency - հեռուստասերիալ, 1 դրվագ (2003)
Malcolm (Malcolm in the Middle) - հեռուստասերիալ, 1 դրվագ (2003)
Less Than Perfect - հեռուստասերիալ, 1 դրվագ (2005)
Popstar (2005)
Biography - հեռուստասերիալ, 1 դրվագ (2006)
Ruby & the Rockits - հեռուստասերիալ, 10 դրվագ (2009)
CSI: Crime Scene Investigation - հեռուստասերիալ, 1 դրվագ (2013)
Forgiven This Gun4hire (2018)


== Սկավառակագրություն ==


== The Partridge Family հեռուստասերիալի երգերի ձայնագրություններ ==


== Ծանոթագրություններ ==


== Արտաքին հղումներ ==
David Cassidy's official web site
Դևիդ Քեսիդի Internet Movie Database կայքում
The David Cassidy Collection is held by the Victoria and Albert Museum Theatre and Performance Department.